38 H. Høffding. 



15. Dersom man i Ethiken kun vilde gaa ud fra det sub- 

 jektive Princip, Grundlaget, vilde Ethiken kun blive en Lære 

 om den ethiske Følelse. Da nu enhver Ethik dog maa lære 

 noget om hvad der bør gjøres, vilde man blive nødt til at udlede 

 [udholdet af Grundlaget, Men naar dette ikke sker saaledes, 

 at der først søges et bestemt Princip, bliver Ethiken kun en 

 Række subjektive Postulater, som det endog overfor dem, der 

 staa paa samme Grundlag, bliver umuligt at begrunde. 



Jeg har søgt at vise, hvorledes det subjektive og det 

 objektive Princip udvikle sig med hinanden og svare til hin- 

 anden. En uinteresseret og universel Sympathi kan ikke — 

 uden at opgive sig selv — lægge andet Princip til Grund for 

 Handlingers Vurdering end Principet om den almindelige Vel- 

 færd. Af Kortsynethed og Utaalmodighed kan den komme til 

 at handle mod dette Princip; men den handler da ogsaa mod 

 sit eget egentlige Formaal, og jo mere den bliver sig dette 

 bevidst, des mere vil den ogsaa i det enkelte følge Velfærds- 

 principet. Samvittigheden er ikke ufejlbar; derfor behøver den 

 et objektivt Princip til at ledes af. 1 ethvert bestemt Øjeblik 

 maa Vurderingen naturligvis ske efter den Indsigt, som er for 

 Haanden; der gives ingen anden Domstol end den saa godt 

 som muligt oplyste Samvittighed. Men derfor kan Afgjørelsen 

 alligevel være objektiv urigtig; en konsekventere, paa mere 

 udstrakte Erfaringer bygget Anvendelse af Velfærdsprincipet vil 

 kunne godtgjøre del. Maaske blev dog den større Konsekvents 

 og den mere udstrakte Erfaring selv kun mulig ved, at i det 

 givne Tilfælde Afgjørelsen skete efter den Indsigt, som havdes. 

 Samvittigheden er den højeste Autoritet, men en Autoritet, der 

 stedse kan fuldkommengjøre sig selv. Det objektive Princip 

 gjør ikke blot Forhandling mellem forskjellige Samvittigheder 

 (paa samme Grundlag) mulig, men gjør det ogsaa muligt, at 

 det enkelte Individs Samvittighed kan dømme sig selv. 



Paa denne Maade virker altsaa Indholdet tilbage paa Grund- 

 laget, det objektive Princip paa det subjektive. Subjektiviteten 

 kontrollerer sig selv ved det Princip, der indeholdes i det 



